Akseli Nikula

Akseli Jalmari Nikula (29. lokakuuta 1884 Tammela – 14. tammikuuta 1956 Helsinki) oli suomalainen lääkäri ja Nuorsuomalaisen Puolueen kansanedustaja 1914–1917 ja 1940–1945. Nikula oli Kansallisen Edistyspuolueen puheenjohtajana 1947–1950 ja Vapaamielisten Liiton varapuheenjohtajana. Hän toimi myös presidentin valitsijamiehenä vuosina 1937, 1940 ja 1943.

Nikula oli kaksi kertaa naimisissa. Ensimmäinen puoliso oli Lyyli Hilja Suomensaari. He avioituivat 1918. Lyyli Hilja kuoli 1942. Nikula meni uusiin naimisiin vuonna 1947 Ingrid Paulina Nilssonin kanssa.

Nikula valmistui ylioppilaaksi vuonna 1904. Hänestä tuli lääketieteen kandidaatti 1910 ja lisensiaatti 1915. Vuonna 1918 hän valmistui hermo- ja mielitautien erikoislääkäriksi ja täydensi opintoja vielä fysiatriaan 1924. Nikula toimi lääkärinä eri sairaaloissa ja yksityislääkärinä kuolemaansa 1956 asti.

Teoksia 
 Mielisairaat ja niiden hoito. Sosialisia käsikirjoja / Suomen sosialihallituksen julkaisemia 1. Helsinki 1918
 Alkoholin vaikutus suvun rappeuttajana. Porvoo 1922
 Beiträge zur Kenntnis der juvenilen Form der familiären amaurotischen Idiotie, Helsingin yliopiston väitöskirja. Helsinki 1922
 Oikeuspsykiatrisia lausuntoja : rikosoikeudellisia tapauksia : degeneroituneet psykopaatit. Otava 1922
 Vapaamielisen ja kansanvaltaisen politiikan asenne nykyhetkellä. Edistyspuolueen Hämeen läänin eteläinen vaalipiiri, Helsinki 1945

Aiheesta muualla 
 

Suomalaiset lääkärit
Helsingin kaupunginvaltuutetut
Kansanedustajat
Nuorsuomalaiset poliitikot
Kansallisen Edistyspuolueen poliitikot
Kansallisen Edistyspuolueen puheenjohtajat
Hämeen vaalipiiri
Vuonna 1884 syntyneet
Vuonna 1956 kuolleet